Uutisissa: Betlehemissä on hiljaista.
Paraatit on peruttu koronan takia Jeesuksen syntymäkaupungissa.
Pyhässä maassa ei näy turisteja. Artesaanit vievät Pyhän maan heille.
Ja: Harvinainen ilmiö taivaalla.
Onko se joulun tähti? Kysyimme asiantuntijoilta.
Lisäksi: Legendaarinen joulujuhla.
Ensimmäisen maailmansodan sotilaat laskivat aseensa -
ja antoivat tilaa joulurauhalle.
KRISTILLISEN MAAILMAN UUTISET
Tervetuloa uutisten pariin! Olen George Thomas.
Hyvää joulua toivottaa koko CBN:n väki!
Olet joulutuulella. - Niin olen. Huomaa punainen solmio.
Kristityt ympäri maailmaa viettävät Jeesuksen syntymäjuhlaa.
Kuten Chris Mitchell kertoo, joulu on tänä vuonna hyvin erilainen paikassa,-
josta kaikki alkoi yli 2 000 vuotta sitten.
Betlehemin Seimiaukio Syntymäkirkon kupeessa -
olisi tavallisesti tähän aikaan vuodesta täynnä turisteja.
Mutta koronavuonna Jeesuksen syntymäkaupungissa on erilaista.
Juhlat ja jouluaaton tilaisuudet on peruttu tänä vuonna.
Ei paraateja, partiopoikia eikä musiikkia, mistä yleensä raportoitte.
Betlehemissä ei ole tänä vuonna turisteja.
Kun korona tuli maaliskuussa, turistit katosivat Betlehemistä.
Heitä ei ole sen koommin nähty.
Tilanne on tosi surullinen.
Ihmiset istuvat kotona ja odottavat katastrofin päättymistä.
Sen ovat tunteneet kristityt artesaanit Betlehemin tähti -taideveistämössä.
Minä kärsin siitä, samoin 14―15 työntekijääni.
En ole irtisanonut ketään. Kaikki työskentelevät edelleen -
saadakseen edes hieman tuloja.
Tässä auttaa juutalainen Artza Box -yritys.
Se vie Pyhää maata Pohjois-Amerikan kristityille.
Israel on hyvin merkittävä monille ihmisille ja uskonnoille.
Esimerkiksi Pohjois-Amerikan kristityistä noin 95 prosenttia -
ei ikinä pääse Israeliin.
Luemme Raamatusta tapahtumista, henkilöistä ja Jeesuksen elämästä, -
mutta ei ole keinoa elävöittää sitä.
Artza Box lähettää tilaajille neljästi vuodessa lahjan, -
joka valmistetaan Pyhässä maassa.
Viimeksi aiheena oli Nasaret, nyt Betlehem.
Näin he elävöittävät Raamattua.
Aiemmin tänä vuonna iskenyt korona kurittaa pienyrityksiä ja artesaaneja.
He ovat riippuvaisia turismista.
Artza tuo Israelin ihmisten luo ja vie heidät matkalle eri puolille maata.
Samalla autamme pienyrityksiä ja artesaaneja -
etenkin nyt, kun turisteja ei ole.
Artza tukee Jamil Hoshia, perhettä ja veistämöä.
Saimme Artzalta kaksi isoa tilausta. Nyt tuotteitani viedään Yhdysvaltoihin.
Siitä on iso apu. Valmistimme Artzan tilauksia kesällä 6―7 viikkoa.
Odotan, että ensi vuonna saamme Artzalta lisää tilauksia -
ja valmistamme lisää tuotteita.
Korona iski kristittyjen yrityksiin myös Jerusalemissa.
Normaalisti kujat kuhisisivat turisteja.
Nyt monet Vanhankaupungin liikkeet ovat kiinni.
Paikallinen kauppa pysähtyi yhtenä päivänä kuin seinään.
Se on ollut tosi vaikeaa.
Minulla on monia kollegoja. Heilläkin on vaikeaa.
Zak Mishriky on kolmannen sukupolven kristitty kauppias.
Kun korona iski, mietin, mitä tekisin seuraavaksi.
Aloin kehittää verkkokauppaa.
Myyn Jerusalemissa valmistettuja kristittyjä tuotteita.
Ne siunaavat koko maailmaa.
Oliivipuisia seimiasetelmia, Jeesuksen ajan kolikoita, rukousöljyä.
Mishrikyn joululahjavalikoima on laaja.
Hänestä kristittyjen on tärkeää -
tukea veljiä ja sisaria Pyhässä maassa.
Kristityt Lähi-idässä ja erityisesti Pyhässä maassa -
muodostavat väestöstä vain prosentin.
Kun tukee heitä, tukee Pyhää maata.
Kun tukee heitä, tukee Kristuksen olemassaoloa täällä.
Schimmel pitää Artza Boxin työtä -
osana täyttää juutalainen käsite maailman korjaamisesta, tikkun olam.
Autamme juutalaisia ja kaikkia muitakin uskontoon katsomatta.
Se on tärkeä juutalainen arvo.
Toiseksi kristittyjen tuki Israelille ja yhteys Israeliin on valtava.
On tärkeää, jos voin edes jotenkin korvata sen.
Artza Box ja Zakin verkkokauppa korostavat joulun merkitystä.
Osta lahjoja, joilla on merkitys. Ne ovat kristittyjen valmistamia.
Ne tukevat paikallisia perheitä. Haluamme siunata takaisin.
Toivomme, että ihmiset saavat jouluiloa -
näistä betlehemiläisistä oliivipuisista joulukoristeista -
ja muista tuotteista alueelta.
Se on joulun kertomus. Toivomme, että ihmiset nauttivat niistä.
Chris Mitchell, Seimiaukio, Betlehem.
Elämme poikkeuksellisia aikoja.
Kalenterit esiin.
Joulukuun 21. päivänä kosminen ilmiö valaisee yötaivaan.
Jotkut kutsuvat sitä joulun tähdeksi.
Asiantuntijat toppuuttelevat. Kuunnellaan juttu loppuun.
Joulukuun 21. päivänä on talvipäivänseisaus, vuoden pimein yö.
Vuonna 2020 Aurinkokuntamme suurimmat planeetat, -
Saturnus ja Jupiter, lähes suutelevat.
Planeetat eivät ole olleet yhtä lähellä 800 vuoteen.
Ilmiö on saanut monet puhumaan ja jopa laulamaan siitä.
Joulutähti ilmestyy ensikertaa 800 vuoteen
Näet sen maanantai-iltana
Se on valoisa puoli
Jupiter ja Saturnus kohtaavat alle kymmenesosa-asteen päässä -
illalla 21. joulukuuta. Viimeksi niin kävi 4.3.1226. Se on joulun tähti.
Betlehemin tähti -asiantuntija Rick Larson sanoo, -
että viimeksi planeetat kohtasivat näin läheltä keskiajalla, -
mutta se ei ole sama kuin tähti, joka johti tietäjät Jeesuksen luo.
Niin kaunis kuin 21. päivän ilmiö onkin, se ei ole Betlehemin tähti.
Betlehemin tähti oli Jupiterin ja Venuksen konjunktio.
Tuolloin Jupiter ja Venus näyttivät olevan niin lähekkäin, -
että ne muodostivat periaatteessa kahdeksikon.
Ne eivät peittäneet toistensa valoa.
Tuloksena oli historian kirkkain tähti.
Raamattu puhuu tähdestä Matt. 2:ssa: -
"ja katso, tähti, jonka he olivat itäisillä mailla nähneet, -
kulki heidän edellään, kunnes se tuli sen paikan päälle, jossa lapsi oli [...]
Nähdessään tähden he ihastuivat ylen suuresti."
Monet kristityt pitävät Betlehemin tähteä -
merkkinä Jeesuksen syntymästä.
Vuoden 2020 tähti voi olla himmeämpi.
Mutta harvinainen ilmiö taivaalla juuri ennen joulua -
vuonna, jollainen 2020 on ollut, antaa monille toivoa, -
että ihmeiden Jumala loistaa yhä valoaan ylhäältä.
Aiotko katsella taivaalle? - Aion.
Olet aivan haltioissasi. - Niin olen.
Milloin kannattaa katsella taivaalle? - Heti hämärän laskeuduttua.
Pohjoisella pallonpuoliskolla -
tähti näkyy noin 45 minuuttia auringonlaskun jälkeen 21. joulukuuta.
Jo nyt voi nähdä, kuinka planeetat lähestyvät toisiaan.
Seuraava tilaisuus onkin sitten vuoden 2080 tienoilla.
Silloin en ole täällä. - Ei ehditä.
Tulossa: Rauhan henki sai vihollissotilaat laskemaan aseensa -
ja liittymään hartauteen keskellä sotavyöhykettä. Seuraavaksi.
On käynnissä sota.
Hyökkäystä paetaan vahvaan torniin.
CBN:n "The Name of God". Gordon Robertsonin uusi opetus.
Jumala on antanut sinulle oikeuden käyttää nimeään. Se muuttaa kaiken.
Löydä rauha, paraneminen, huolenpito ja varjelus Herran nimessä.
Ihmiset kertovat omakohtaisia kokemuksiaan, -
mitä luottamus Jumalan nimeen voi saada aikaan.
Ajatus pojan menettämisestä oli hirveä kokemus.
Kuulin puhelimesta, kuinka taloni repesi palasiksi ja vaimo kirkui.
Tiesin, ettei Jumala valehdellut eikä unohtanut minua.
Tämä on Jumalan lupaus, tie ja vastaus.
Juokse vahvaan torniin.
Tilaa "The Name of God" -DVD-levy puhelimitse tai ruudun osoitteesta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
"Länsirintamalta ei mitään uutta" -kirjassa -
saksalainen kirjailija ja veteraani Erich Maria...
Miten se lausutaan? - Remarque.
Hän kuvaili sotaa, joka tappaa kaikki inhimilliset tunteet.
Näin hän päätteli ensimmäisen maailmansodan kauhuista.
Samassa sodassa vietettiin joulujuhlaa, -
joka todistaa inhimillisyyden toisesta puolesta. John Jessup.
Andrew Hamilton laskee seppeleen joka vuosi kotikylässään Englannissa -
ensimmäisen maailmansodan muistomerkille isoisänsä muistoksi.
Mitä muistat hänestä? - Vanhan miehen, joka huusi lujaa, -
koska hän oli kuuro. Hän menetti kuulonsa sodassa.
Hän oli aika pelottava. Kun luin hänen päiväkirjansa, -
hämmästelin, millainen hänen elämänsä oli ollut.
Hamilton kirjoittaa "Meet at Dawn, Unarmed" -kirjassa, -
että isoisä, kapteeni Robert Hamilton piti päiväkirjaa vuosina 1913―1950.
Valtaosa vuosista oli melko arkisia, mutta oli yksi poikkeus: vuosi 1914.
Keskiviikko 5. elokuuta. Liikekannallepano aamulla klo 5.30.
Hamilton kuului brittijoukkojen ensimmäiseen aaltoon sodassa, -
joka tunnetaan ensimmäisenä maailmansotana.
Taistelujen luultiin olevan ohi jouluna.
Päivää aiemmin Saksan joukot olivat hyökänneet Belgiaan.
Englanti liittyi sotaan.
Pieni Belgia jäi taistelevien osapuolten puristuksiin.
Belgian alue, joka pääosin oli maaseutua, -
oli maailman huomion keskipiste.
Kun olin lapsi, kotikyläni vanhukset kertoivat sotajuttuja.
Saksan joukot kynsivät tuhovanan Belgian läpi Ranskaan.
Liittoutuneet pysäyttivät heidät Pariisin porteilla -
ja pakottivat heidät vetäytymään. Osapuolet kaivautuivat maahan.
18. syyskuuta. Kranaattituli tappoi ja haavoitti juoksuhaudoissa miehiä.
Tämä oli ehdottomasti tähän saakka kurjin yö.
Seisoin koko yön nilkkojani myöden vedessä. Satoi rankasti.
Tämä on alkuperäinen juoksuhauta yli sadan vuoden takaa.
Saksalaisten ja liittoutuneiden rakentamat juoksuhaudat -
olivat pituudeltaan yhteensä yli 720 km.
Joskus niiden väliä oli vain 46 metriä.
Molemmat osapuolet olivat kaivautuneet juoksuhautoihin.
Ilma muuttui hyisen kylmäksi.
Yhtäkkiä pahin vihollinen ei ollutkaan vastapuoli, vaan kylmyys.
Marraskuun lopussa länsirintamalla oli jo yli miljoona kaatunutta.
Pattitilanteen jatkuessa kävi selväksi, etteivät taistelut loppuisi jouluksi.
Ulkopuolinen maailma vaati virallista aselepoa jouluksi.
Paavi Benediktus IV: "Aseet vaietkoon edes yöksi, jona enkelit lauloivat."
Brittikenraali Horace Smith-Dorrien kielsi vihollisen kanssa veljeilyn, -
koska se "murentaa joukkojen taisteluhengen".
24. joulukuuta marssimme juoksu- hautoihin hieman murheissamme.
Taiteilija Bruce Bairnsfather oli kone- kiväärimies Hamiltonin rykmentissä.
Hän kuvaa kokemuksiaan "Bullets & Billets" -kirjassaan.
Olin hyvin allapäin, -
koska joulun vietto kiellettiin.
Mutta saksalaiset eivät antaneet sodan estää joulunviettoa.
He pystyttivät joulukuusia -
ja pitivät joulujumalanpalveluksen pommitetussa sokeritehtaassa.
Opettaja Kurt Zehmisch palveli jalkaväkirykmentissä.
Hänkin piti sotapäiväkirjaa.
Lauloimme: "Tämän päivän on Herra tehnyt." Monet liikuttuivat kyyneliin.
Annoin määräyksen, ettei jouluaattona eikä joulupäivänä -
saa ampua laukauksia.
Sitten tapahtui jotakin ihmeellistä.
Asetuttuamme juoksuhautoihin -
me ja britit yritimme saada toistemme huomion.
Joulun henki alkoi vallata kaikkia.
Yritimme keksiä, miten tekisimme joulupäivästä erityisen.
Engelsmanni huusi: "Hyvää joulua ja onnellista uutta vuotta!"
Vastasin hänelle ja tovereilleen: "Kiitos samoin!"
Kuukausien tarkk'ammunnan ja keskityksen jälkeen -
tämä oli virkistävä troppi ja tervetullut helpotus -
vihamielisyyksien monotoniaan.
Jouluaamuna heräsin aikaisin. Päivä oli täydellinen. Kaunis, pilvetön.
25. joulukuuta. Ainutlaatuinen päivä maailmanhistoriassa.
Tapasin vihollisupseerin. Sovimme 48 tunnin aselevosta.
Tietääkseni järjestely ulottui koko rintamalinjan -
niin pitkälle kuin kuulimme.
Niin alkoi joulujuhla, rakkauden juhla. Vihollisista tuli hetkeksi ystäviä.
Tässä he olivat ― Saksan armeijan sotilaat.
Ilmassa ei ollut vihan hitustakaan.
Taistelut jatkuivat suurimmassa osassa länsirintamaa.
Epävirallinen aselepo ulottui brittilinjan koko 43 km:n matkalta.
Osapuolet auttoivat hautaamaan kuolleita. He vaihtoivat pieniä lahjoja,
kuten ruokaa, tupakkaa ja nappeja. He jopa pelasivat jalkapalloa.
He olivat onnellisia, sillä he tunsivat itsensä taas ihmisiksi.
Teollinen sodankäynti teki heistä pelkkää tykinruokaa tai tappokoneita.
Se oli kaunista mutta outoa. En ikinä unohda tätä joulua.
Viimeisenä mieleeni jäi kuva konekiväärimiehestä, -
joka oli siviilissä parturi. Hän leikkasi sakemannin tukkaa.
Iloinen ja hyvin erikoinen joulu, -
mutta keskiyön jälkeen asetin tuplasti vartiosotilaita.
Länsirintamalla olisi vielä kolme joulua ennen sodan loppumista, -
mutta tällaista ei enää tapahtunut.
Sir Arthur Conan Doyle kuvaili sitä -
inhimilliseksi hetkeksi sodan julmuuksien keskellä.
John Jessup, Flanderi, Belgia.
Ilmiömäistä. Tulossa: -
Nyt jos koskaan on sopiva hetki laittaa hyvä kiertämään.
Nyt siihen on sovelluskin.
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uutuusopetus.
Herran nimi on vahva torni.
Löydä Jumalan varjelus, joka meillä on Jumalan nimessä.
Opi, miten Jumala on parantajamme, huolenpitäjämme ja rauhan antaja.
Näe tosielämän todistuksia Jumalan huolenpidosta.
Saat vastauksen kaikkeen.
Se vastaus ei ikinä jätä sinua.
"The Name of God" saatavana nyt.
Talouden ahdingon takia miljoonien amerikkalaisten joulu on onneton.
Mitä vapaaehtoiset tekevät nyt antamisen aikana?
CBN:n Jenna Browder esittelee ideaa, jota julkkiksetkin kannattavat.
Uusi sovellus yhdistää vapaaehtoiset ja voittoa tavoittelemattomat järjestöt.
Sitä tukevat myös maan tunnetuimmat julkkikset.
Joe Theisman, Evander Holyfield, Dionne Warwick ja Buzz Aldrin.
Mm. he johtavat liikettä Global Service -instituutin ja -apin puolesta.
Ajoitus ei voisi olla parempi, kun ottaa huomioon globaalin pandemian.
Monet hyväntekeväisyysjärjestöt ja voittoa tavoittelemattomat järjestöt -
ovat suurissa taloudellisissa vaikeuksissa.
Ne tarvitsevat vapaaehtoisia enemmän kuin koskaan.
Ruorissa Rita Cosby Inside Editionista, -
aiemmin Fox Newsilta ja MSNBC:ltä.
Sovellus on ilmainen, ja se on ilmainen palvelu kaikille.
Se yhdistää vapaaehtoiset ja apua tarvitsevat järjestöt ilman viivettä.
Sovellus auttaa löytämään järjestöjä ja avustuskohteita lähellä.
Tapahtumista avautuu työn tyyppi ja ilmoittautumislinkki.
Long Islandin yliopistoon perustettu Global Service -instituutti -
opettaa nuorille palvelemisen arvoa, joka on lähellä Cosbyn sydäntä.
Isä oli toisen maailmansodan sotavanki.
Hän kuului Puolan vastarintaliikkeeseen -
ja osallistui Varsovan kansannousuun. Hän pakeni natsien sotavankileiriltä.
Hän painoi 41 kiloa. Amerikkalaiset pelastivat hänet.
Siksi hän tuli tähän suurenmoiseen maahan.
Minut on kasvatettu siihen, että laitetaan hyvä kiertämään -
ja kunnioitetaan maatamme puolustaneita.
Kristitty Cosby muistuttaa 5. Moos. 26:11:stä.
Jumala tahtoo, että olemme kiitollisia siitä, mitä meillä on, -
ja laitamme hyvän kiertämään. Etenkin näin pyhien aikana -
on tärkeää olla kiitollinen perheestä, ystävistä, arvoista -
ja kaikesta muusta, mitä meillä on.
Paitsi materiaalisen hyvän jakaminen myös aikamme antaminen -
on hieno tapa laittaa hyvä kiertämään nyt pyhien aikana.
Sovellus on helppokäyttöinen. Jos et koronan takia et uskalla lähteä ulos, -
sovelluksesta löytää virtuaalisia avustuskohteita.
Jenna Browder, CBN News.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"Toiset turvaavat vaunuihin, -
toiset hevosiin, -
mutta me tunnustamme Herran, Jumalamme, nimeä."
CBN:n "The Name of God" (Jumalan nimi).
Jehova shalom - Herra on rauhamme.
Jehova Jire - Herra pitää huolen.
Jehova Shamma - Herra on läsnä.
Jehova Rafa - Herra parantaa.
Jehova Tsidkeinu - Herra vanhurskautemme.
Gordon Robertsonin opetus Jumalan nimestä on rohkaiseva.
Jumala on antanut sinulle oikeuden käyttää nimeään.
Näet tosielämän todistuksia Jumalan huolenpidosta.
Kuulin talon repeytyvän palasiksi. Vaimo kirkui.
Pojan tila oli vakavampi kuin ajattelimmekaan.
Tule CBN:n kumppaniksi. Saat The Name of God -opetuslevyn.
Tilaa ruudun numerosta tai osoitteesta cbn.com.
Hei taas! Aabrahamin sopimus murtaa taas uusia raja-aitoja.
Kuten Chris Mitchell raportoi Jerusalemista, -
uusin käänne tuli hanukka-juhlan eli valon juhlan aikana.
Bahrainista ja Arabiemiraateista tuli Jerusalemiin historiallinen delegaatio -
sytyttämään hanukka-tulia Länsimuurilla.
Olen ensikertaa Israelissa. Tämä on historiallinen hetki.
Tämä on mahtava paikka ja suurenmoinen maa, -
ja mikä tärkeintä, monet täällä haluavat rauhaa.
Maat normalisoivat hiljattain suhteet Israeliin -
osana Trumpin hallinnon välittämää Aabrahamin sopimusta.
Delegaatio vieraili presidentti Reuven Rivlinin luona.
On suuri ilo keskustella rauhasta ihmiseltä ihmiselle.
Mukana oli liike-elämän ja yliopistojen edustajia ja bloggareita -
osana Sharaka-projektia, joka pyrkii vahvistamaan nuorten suhteita -
Israelin ja kahden arabimaan välillä. Sharaka on arabiaksi 'yhteistyö'.
Jumalan siunausta kaikille Tervetuloa!
Tämä on uusi aikakausi. Olemme iloisia. - Katsotaan eteenpäin.
Teistä tulee silta. Tuotte paljon ymmärrystä kaikille kansoille täällä.
Sopimukset yhdistävät arabimaita ja Israelia -
yhteistä vihollista, Irania, vastaan. Se haastaa idean, -
että rauha tulee vasta, kun Israel ja palestiinalaiset solmivat rauhan.
Seuraava iso askel voi olla presidentti Rivlinin -
ja pääministeri Netanjahun vierailu Arabiemiirikuntiin ja Bahrainiin.
Chris Mitchell, Jerusalem.
Kiitos, Chris. Koko uutistiimin puolesta hyvää joulua kaikille!
Ensi viikkoon, näkemiin ja Jumalan siunausta. Ja vielä kerran: -
Hyvää joulua!
Suomennos: Marianne Tenetz